**Az előterjesztést megtárgyalta:**

**Kulturális és Sport Bizottság**

**Pénzügyi, Gazdasági és Jogi Bizottság**

**A határozati javaslatot törvényességi**

**szempontból megvizsgáltam.**

**/: dr. Gaál Róbert :/**

**jegyző**

**E L Ő T E R J E S Z T É S**

**A Közgyűlés 2014. június 19-ei ülésére**

**Javaslat közterület elnevezésére**

Az Aranypatak Építő Közösség elnöke azzal a kéréssel fordult a Tisztelt Közgyűléshez, hogy a 3903/5 hrsz-ú közút - kivett közút – megjelölésű, Szombathely Megyei Jogú Város Önkormányzata tulajdonában lévő terület nevezze el Angyal utcának. Az ingatlan az oladi városrészen a Potyondi ároknál található, szomszédos utcái a Nádtó és a Meggyvágó utcák.

Az építtető a 3903/7 hrsz. alatti ingatlanon kétlakásos lakóépület kialakítására jogerős építési engedéllyel rendelkezik. Az ingatlan közterületi kapcsolattal rendelkezik. Az épület használatbavételi engedélyének kérelmét a közeljövőben kívánják benyújtani.

A használatbavételi engedély kiadásával az ingatlan házszámkijelölését is el kell végezni.

Házszámot csak meglévő közterülethez lehet hozzárendelni, ezért kérik a Tisztelt Közgyűlést a közterület elnevezésére.

Tekintettel arra, hogy az épületben lakást is kialakítottak, az ügyfél lakcím bejelentési kötelezettségének is csak abban az esetben tud eleget tenni, ha a közterület el van nevezve, illetőleg a házszámkijelölés a használatbavételi engedély kiadását követően megtörtént.

Javaslatot teszek arra, hogy a szombathelyi 3903/5 hrsz-ú közút megjelölésű – önkormányzati tulajdonban álló - területet a Közgyűlés Angyal utcának nevezze el. Tájékoztatom a Tisztelt közgyűlést hogy a választási eljárásról szóló 2013. évi XXXVI. törvény 79.§ (2) bekezdésére tekintettel az őszi önkormányzati választások időpontjának kiírásáig a Közgyűlésnek lehetősége van új közterületet elnevezni.

Kérem a Tisztelt Közgyűlést, alakítsa ki álláspontját a közterület elnevezését illetően. Magyarország helyi önkormányzatairól szóló 2011. évi CLXXXIX. törvény 42.§ 8. pontja értelmében közterület elnevezése kizárólagos közgyűlési hatáskörbe tartozik.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2014. június „ „

**/: Dr. Puskás Tivadar :/**

**H A T Á R O Z A T I J A V A S L A T**

**…./2014. (VI.19.) Kgy. határozat**

Szombathely Megyei Jogú Város Közgyűlése Magyarország helyi önkormányzatairól szóló 2011. évi CLXXXIX. törvény 42.§ 8. pontjában foglaltak alapján a 3903/5 hrsz-ú, utat …………………….. utcának nevezi el.

A Közgyűlés felkéri a polgármestert és a jegyzőt, hogy a közterület elnevezésével kapcsolatos adatszolgáltatási kötelezettség teljesítése, valamint a nyilvántartásokon való átvezetés érdekében a szükséges intézkedések megtételéről gondoskodjon.

**Felelős:** Dr. Puskás Tivadar polgármester

Dr. Gaál Róbert jegyző

(A végrehajtás előkészítéséért:

Lakézi Gábor a Városüzemeltetési Osztály vezetője

Babicsné Dr. Tőke Erzsébet Jogi, Képviselői és Hatósági Osztály

vezetője.)

**Határidő:** 2014. június 30.